Այս շաբթուայ մէջ կը լրա­նայ թեր­թիս հիմ­նա­դիր Հրանդ Տին­քի մա­հուան 11-րդ տա­րելի­ցը։ Ան­շուշտ որ խիստ ան­բա­ւարար է «մա­հուան» եզ­րը, քա­նի որ կը խօ­սինք 1,5 մի­լիոն+1-րդ նա­հատա­կի մա­սին։ Ինչպէս կը տես­նենք Հրանդ Տինք իր նա­հատա­կու­թեամբ յաղ­թեց մա­հը։ Այս հաս­տա­տու­մին վառ ապա­ցոյցն է 11-րդ տա­րելի­ցին առ­թիւ ցու­ցա­բերուած աշ­խարհաս­փիւռ ու­շադրու­թիւնը։ Ար­դա­րեւ ոչ միայն Թուրքիոյ սահ­մաննե­րուն մէջ, այլ շատ աւե­լի ըն­դարձակ տա­րած­քի մը վրայ կը յի­շուի իր ժո­ղովուրդին ար­դա­րու­թեան պա­հան­ջին մէջ մար­տի­րոսա­ցած հե­րոսի մը յի­շատա­կը։ Սա­կայն այ­սօր կ՚ար­ժէ ու­շադրու­թիւնը սե­ւեռել դէ­պի այն մթնո­լորտը, որուն զո­հը գա­ցած է Հրանդ Տինք։ Աշ­խարհաս­փիւռ հա­յու­թիւնը ար­դար կեր­պով այդ թու­նա­ւոր մթնո­լոր­տը պի­տի կա­պէ Թուրքիոյ աւան­դա­կան չա­րագոր­ծութեան։ Սա­կայն խնդի­րը միայն այս պար­զութեան մէջ դի­տելը խիստ ան­բա­ւարար է։ Պէտք է յի­շեն, որ այդ թու­նա­ւոր մթնո­լոր­տին մէջ իրենց բա­ժինը ու­նէին մեծ թի­ւով հա­յեր, որոնք ընդմիշտ պատ­րաստ էին Հրանդ Տին­քը յօ­շոտե­լու։ Անոր գա­ղափար­նե­րուն մէջ զի­րենք ան­հանգստաց­նող բազ­մա­թիւ գոր­ծօննե­րու պատ­ճա­ռաւ։ Նախ եւ առաջ Հրանդ Տինք սպառ­նա­լիք մըն էր հա­սարա­կու­թեան այն խա­ւին հա­մար, որ հա­մակեր­պած էր իր ապ­րած երկրի բո­լոր անար­դա­րու­թիւննե­րուն, նոյ­նիսկ կը կի­սէր այդ անար­դա­րու­թիւննե­րը։